paragraph_text: Alemanski jezik (ISO 639-3: gsw ; švicarski njemački; schwyzerdütsch), jedan od 4 alemanska jezika, šire gornjonjemačke podskupine njemačkih jezika, raširenih na području Švicarske, Njemačke, Francuske, Austrije i Lihtenštajna. Alemanskim jezikom služi se nekoliko naroda (Germanošvicarci, Walseri i Alzašani), koji svoje porijeklo vuku od starih alemanskih plemena, a ima niz dijalekata koji se govore po švicarskim kantonima: bernski (bärndütsch), baselski, obwaldski i drugi, te gornjoalemanki, donjoalemanski i u Francuskoj alzaški.